ມຽນມາ ເລີ່ມຕຽມການ ຢ່າງກະຕືລືລົ້ນ ເພື່ອຮັບເປັນ ປະທານວຽນ ສະມາຄົມອາຊ່ຽນ ປີ 2014
ມຽນມາ​ຖືກ​ບັງຄັບບໍ່​ໃຫ້​ຮັບ​ຜຽນເປັນ​ປະທານວຽນ​ສະມາຄົມ​ອາ​ຊ່ຽນໃນ​ປີ 2006 ຫຼັງມີ​ການ​ໂຈມ​ຕີ​ຢ່າງໜັກ​ ກ່ຽວ​ກັບ​ປະຫວັດ​ການ​ຝ່າຝືນ​ສິດທິມະນຸດ
ມຽນມາກ່າວວ່າ ຕົນມີຄວາມກະຕືລືລົ້ນທີ່ຈະເລີ່ມວາງແຜນເພື່ອເຂົ້າຮັບໜ້າທີ່ເປັນປະທານ ວຽນຂອງສະມາຄົມປະຊາຊາດໃນເຂດເອເຊຍຕາເວັນອອກສຽງໃຕ້ຫລືອາຊ່ຽນໃນປີ 2014 ນັ້ນ ສະມາຄົມອາຊ່ຽນກ່າວວ່າທ່ານ ມອງ ລວິນ ລັດຖະມົນຕີຕ່າງປະເທດມຽນມາ ອະທິບາຍ ເຖິງການຈັດຕຽມເປັນປະທານຄັ້ງນີ້ວ່າເປັນພາລະກິດທີ່ສໍາຄັນຢ່າງນຶ່ງສໍາລັບປະເທດຊາດ ຂອງທ່ານ ໃນລະຫວ່າງການພົບປະ ເມື່ອວັນພຸດມື້ນີ້ ກັບທ່ານສຸຣິນ ພິດສຸວັນ ເລຂາທິ ການໃຫຍ່ສະມາຄົມອາຊ່ຽນ ທີ່ນະຄອນຫຼວງເນປິດໍຂອງມຽນມາ ທ່ານລັດຖະມົນຕີ ມອງ ລວິນ ບອກທ່ານສຸຣິນວ່າ ທ່ານຈະສົ່ງຕົວແທນໄປຍັງກອງເລຂາ ຂອງສະມາຄົມອາຊ່ຽນ ແລະສົ່ງທີມງານໄປສຶກສາເບິ່ງກອງປະຊຸມຂອງອາຊ່ຽນປີນີ້ທີ່ກໍາ ປູເຈຍ ອັນເປັນພາກສ່ວນຂອງການຈັດຕຽມຂອງມຽນມາ ພວກຜູ້ນໍາອາຊ່ຽນໄດ້ມອບໃຫ້ມຽນມາເປັນປະທານວຽນປະຈໍາປີ 2014 ໃນລະຫວ່າງ ກອງປະຊຸມສຸດຍອດອາຊ່ຽນທີ່ເກາະບາຫຼີ ປະເທດອິນໂດເນເຊຍ ເມື່ອເດືອນພະຈິກປີ ີກາຍ ທ່ານສຸຣິນແຈ້ງໃຫ້ທ່ານມອງ ລວິນຊາບ ວ່າຕໍາແໜ່ງປະທານວຽນປະຈໍາປີຂອງ ມຽນມານີ້ ຖືວ່າເປັນເຄື່ອງໝາຍທີ່ສໍາຄັນທີ່ສຸດປະການນຶ່ງ ໃນປະຫວັດຂອງສະມາຄົມ ອາຊ່ຽນ ໃນຂະນະທີ່ສະມາຄົມດັ່ງກ່າວ ຫັນປ່ຽນໄປເປັນປະຊາຄົມອາຊ່ຽນໃນປີໜ້ານີ້ ມຽນມາຖືກບັງຄັບບໍ່ໃຫ້ຮັບຜຽນເປັນປະທານວຽນຂອງສະມາຄົມອາຊ່ຽນໃນປີ 2006 ຫຼັງມີການໂຈມຕີຢ່າງໜັກກ່ຽວກັບປະຫວັດການຝ່າຝືນສິດທິມະນຸດນັ້ນ ແຕ່ພວກຜູ້ນໍາ ສະມາຄົມອາຊ່ຽນ ຮັບຮູ້ບາດກ້າວສໍາຄັນຕ່າງໆ ຂອງການປະຕິຮູບໄປສູ່ການປະຕິຮູບ ປະຊາທິປະໄຕຂອງມຽນມາພາຍໃຕ້ລັດຖະບານພົນລະເຮືອນທີ່ໜຸນຫຼັງໂດຍທະຫານ ທີ່ ຂຶ້ນມາກໍາອໍານາດບໍລິ ຫານປະເທດເມື່ອປີຜ່ານມາຈາກລັດຖະບານທະຫານທີ່ປົກຄອງປະ ເທດມາໄດ້ຫຼາຍສິບປີແລ້ວນັ້ນ ທ່ານ ທຽນ ເຊນ ປະທານາທິບໍດີ ມຽນມາ ບອກທ່ານສຸຣິນເມືອວັນອັງ ຄານວ່າ ປະເທດ ຊາດຂອງທ່ານຈະທໍາການພິດຈາລະນາຢ່າງເອົາຈິງເອົາ ຈັງເພື່ອອະນຸຍາດໃຫ້ພວກຜູ້ຕາງ ໜ້າສະມາຄົມອາຊ່ຽນເຂົ້າໄປຍັງມຽນມາ ເພື່ອສັງເກດການການເລືອກຕັ້ງຄັ້ງພິເສດທີ່ມີກໍາ ນົດໃນວັນທີ່ 1 ເມສາ ຕໍ່ໜ້ານີ້